বছর শেষে কি ফিরবে শীত? আবহাওয়া দফতরের পূর্বাভাসে কিন্তু তেমনই ইঙ্গিত মিলছে। পশ্চিমী ঝঞ্ঝা ধীরে ধীরে কেটে যাচ্ছে। গত কয়েকদিন লুকিয়ে থাকার পর ফিরে আসছে জমাট ঠান্ডা। জানিয়েছে আলিপুর আবহাওয়া দফতর।
 ওয়েব ডেস্ক : বছর শেষে কি ফিরবে শীত? আবহাওয়া দফতরের পূর্বাভাসে কিন্তু তেমনই ইঙ্গিত মিলছে। পশ্চিমী ঝঞ্ঝা ধীরে ধীরে কেটে যাচ্ছে। গত কয়েকদিন লুকিয়ে থাকার পর ফিরে আসছে জমাট ঠান্ডা। জানিয়েছে আলিপুর আবহাওয়া দফতর। আজ তাপমাত্রায় তার ইঙ্গিতও রয়েছে।  কলকাতা ও পাশ্ববর্তী এলাকায় গত ২৪ ঘণ্টায় সর্বনিম্ন ১৫.২ ডিগ্রি সেলসিয়াস। কয়েকদিন স্বাভাবিকের থেকে তাপমাত্রার তফাতটা ছিল ২-৩ ডিগ্রি বেশি। আজ সেই ফারাকটা কমে এসেছে এক ডিগ্রিতে। দক্ষিণবঙ্গের জেলাগুলিতে আরও কমেছে পারদ। সব কিছু ঠিকঠাক থাকলে কনকনে ঠান্ডায় জমজমাট হবে বছরের শেষটা।